section_heading: Istraga Nikole Sokolova
paragraph_text: Sovjetska vlada desetljećima je nastavljala kontrolirati događaje u vezi ubojstava. Sokolov izvještaj bio je zabranjen. Politbiro Leonida Brežnjeva označio je Ipatijevljevu kuću kao područje kojem nedostaje "povijesna vrijednost" te naredio njezino uništenje u rujnu 1977. godine. Tu naredbu donio je predstavnik KGB-a Jurij Andropov, godinu dana prije navršavanja šezdesete obljetnice ubojstava. U svojim je memoarima Boris Jeljcin istaknuo da će se "prije ili kasnije Rusi sramiti tog povijesnog barbarizma". Ipak, uništenje kuće nije spriječilo razne hodočasnike i monarhiste od posjećivanja tog područja.